Anika Smit se ma opgespoor | Maroela Media
Haar prokureur, Arno Olckers, het Woensdag tydens verrigtinge in die Pretoria-Noord-landdroshof kommer uitgespreek omdat hulle haar nie kan opspoor nie en het die media se hulp versoek om met haar in verbinding te tree.
Olckers het gesê kort nadat die mediaberigte verskyn het, het Eksteen sy kantoor gekontak. Hy het gesê dit blyk asof sy van selfoonnommer verander het sonder om sy kantoor in kennis te stel.
Dit was nie dadelik duidelik waar sy tans is of wanneer sy by die hofverrigtinge gaan aansluit nie. Sy woon in Mosselbaai. Eksteen is 'n belanghebbende getuie in die geregtelike ondersoek.
Anika (17) is op 10 Maart 2010 in Theresapark, in die noorde van Pretoria, vermoor. Die moordenaar het albei haar hande afgesny en dit van die toneel verwyder. Sy is ook seksueel aangerand en het verskeie steekwonde aan haar liggaam gehad. Haar hande is nooit gevind nie.
Buiten Eksteen is Johan Smit, Anika se pa, Nico Venter, haar ekskêrel Damian Treeby, 'n skoolmaat en André van Wyk, ook 'n skoolmaat, ook belanghebbendes in die ondersoek.
Hoekom haar ma betrek. Sy was nie eers in Gauteng tydens die moord op haar kind nie.
Hoe lank kan geregtilike ondersoek dan duur???
Ek dink hulle soek vergeefs na die moordenaar tussen die skoolkinders. Dit is algemene kennis dat hande gereeld in muti handel gebruik word. Die polisie moes mense wat naby aan haar was onder n vergrootglas bekyk en dan op die hande fokus.